Hindi ito California.
Hindi ito New York.
Hindi ito London.
Ito ay Marbella.
Sa wakas, ang aerobics ay nakarating sa Costa del Sol.
Pagod sa di pag-aalaga sa sarili?
Sa pakikibaka sa mga makina at weights?
Pagod sa nakakalungkot na workout na hindi sulit o nakakaakit?
Heto na ang buong-buong training.
Welcome sa Candonga Club,
ang pinakamagandang gym sa pinakaeksklusibong komunidad sa Espanya.
Magsaya at ibalik ang iyong kumpiyansa.
Simula ngayon,
may appointment na kayo ng katawan mo sa Puerto Banus.
Samahan kami sa Candonga Club!
Cut!
ANG FARAD
Ano'ng ginagawa niya rito? Ano'ng sinabi ko?
Di makaka-record hangga't di siya bayad.
Kanselado na ang sesyon.
-Ano? -Dahil di bayad.
Sabi ko, hanggang umaga lang.
Nagbayad kagabi ang manager ko.
Gabi, nakausap mo si J.
Oo. Nagbayad talaga siya.
Tawagan mo siya, buwisit.
Pasensiya na, Tanya, umalis na kayo sa studio.
Nag-transfer talaga kami.
May utang kayo sa 'ming walong oras.
Hindi, lima na lang.
'Yung tatlo noong nakaraang buwan?
Ang salbaheng ito.
Patapusin mo lang kami at ako mismo ang magbabayad.
Hindi ito bar.
Isang kanta lang.
Alam mo'ng halaga ng isang oras ko?
Gusto mo ng 80,000 pesetas, di ba?
Huwag kang mag-alala, dadalhin ko agad.
Mga musikero, alis na.
Dito lang ang mga musikero hanggang bumalik ako.
Dito lang kayo.
Di siya sumasagot.
Siyempre. Pakiuwi na ako.
KASALUKUYANG KONDISYON CHRONIC MYELOID LEUKEMIA
Di sila mukhang gising.
Dahil kakakain nila, buwisit.
-Di ako tatanggap ng tira. -Nagkareklamo ka na ba?
Binigyan mo ako ng may katarata.
Hindi 'yun katarata, at tinakot ka niya.
Ito na ang pinakaayos na meron ako.
May tigre sa susunod na buwan.
-Tigre? -Oo, galing sa sirkong Portuguese.
Kailangan ko na ngayon, Curro.
Pumili ka na ng isa.
Leo! 'Yung asawa mo!
Paano niya nahanap ang mga papeles na 'yun?
Ang dami mong iniisip.
Sabi sa 'yo, sa opisina lang ang mga may kinalaman sa sakit.
Naku naman. Ano nang gagawin natin?
Kausapin mo siya.
Kausapin siya kailan?
Parating si Monzer. Kailangan kong ayusin lahat.
Okay, pupunta na ako sa Madrid.
Isama mo sina Sara at Hugo.
Mag-aaway sila.
Hayaan mo. Ipakita mo lang 'yung will, 'yun lang.
Okay, bale di puwedeng sumama si Sara sa 'yo.
Di na importante, isasama ko si Oskar.
Ano'ng sasabihin ko sa kanila?
Na nagamot na ako.
Leo...
Pag may sinabi ka pa, magkakagulo.
Kausapin mo sila, magaling ka diyan.
Pagbalik ko, mag-usap tayong pamilya.
Alam mo ang gagawin ko, Leo?
Kukunin ko 'yung babae.
Madrid? Hanggang kailan?
Di ko alam.
Ilang araw. Ganyan katagal ang krisis ni Tanya.
Paano 'yung pangangaso ninyo ng tatay mo?
Sasama ka sa kanya.
Magiging malapit kayo sa gayon.
Di namin kailangang mangaso para riyan.
May kanser ang tatay ko, Oskar.
Di namin alam ng kapatid ko.
Kaya kami pupunta sa Madrid.
Mamamatay ba siya?
Leukemia 'yun.
Mukhang malala, kaya mga 20 taon ang itatagal.
Dalawampung taon,
o isang buwan.
Di ba siya dapat pumunta rin sa Madrid?
Importante 'yung pangangaso.
Parating ang pangunahing partner.
Si Monzer Al Asad.
Ibig sabihin, may kasunduan sila.
Bakit ako sasama?
Para dalhin ang maleta niya?
Pag inutusan ka niya, gawin mo.
Makakikilala ka ng mga tao,
mga may oportunidad.
Kaya dapat nandoon ka, para makita ka nila.
Ayos 'yung paputok,
pero sabi ng tatay ko,
makikilala mo ang partner mo sa pangangaso.
At ang boyfriend mo?
Sasama siya kay Dad.
Ano'ng sinasabi mo?
Seryoso?
Walang pakialam si Oskar dito.
MEDISINANG SALVAT
LEUKEMIA
Ano 'yan?
-300-kilong leon. -Naku.
At ito ang tunod
at ituturok ko ang amphetamines.
Para saan?
Para magising siya.
Bibigyan mo siya ng amphetamines?
Oo, isang turok kada anim na oras, para maipon,
at bukas, magiging mabangis siya.
-Magandang ideya. -Di sinabi ng anak ko sa 'yo?
Ang alin?
Sasama ang leon sa pangangaso natin.
Heto. Tamaan mo sa puwet.
Ano?
'Yung puwet niya, 'yung baba niya, tamaan mo.
Di pa ako nakapagpapaputok.
Galawin mo lang ang gatilyo, parang riple.
Okay.
-Magsimula ka lang. -Oo.
-Sara, sweetie. -Bakit?
Isa lang ang hinihiling ko,
pagpasensiyahan mo ang kapatid mo.
Paano nalaman ni Tanya kung nasaan ang mga dokumentong 'yun?
Hindi na importante 'yan.
Ang mahalaga, 'yung magkasama.
'Yung walang inisan.
Mamamatay na si Dad at aksidente kong nalaman!
-Mamamatay si Dad? -Walang mamamatay!
Ano bang sinasabi nito?
"Chronic myeloid leukemia," mahal. Chronic.
Ibig sabihin, hindi acute.
Sara, alam mo ba 'yun?
Siyempre, alam ko.
Dati, sinasamahan ko si Dad sa checkups.
Tingin mo, ba't kami nagpa-party sa Madrid?
Hindi para sa kaarawan niya?
'Yung cake, oo,
pero may rason kung ba't may 300 bisita.
Umigi si Dad at gusto niyang magdiwang nang bongga.
Di ito kapani-paniwala.
May malalang kanser si Dad at
paboritong anak niya lang ang may alam.
Ito ang eksenang iniiwasan ni Dad.
Aling eksena mismo?
Dahil anak niya rin kami.
Hugo, pakiusap. Tama na.
Nandito dapat si Dad.
-Magkikita sila ni Monzer. -Oo. Kasama ang nobyo ni Sara.
Halata kung ano'ng nangyayari.
Halata ang ano?
Paano mo pinoposisyon ang sarili mo.
Walang nagpoposisyon ng sarili.
-Talaga? -Wala.
Sara, tingin mo, tanga kami ni Tanya?
Nagdala ng boyfriend mula sa Madrid, may pagpapakilala,
at dinala siya sa business trip sa Africa kung
kailan mamamatay ang tatay ko.
Hindi mamamatay si Leo Farad!
Ni hindi niya kailangang magpagamot.
Dapat lang siyang mag-ingat para di mag-relapse.
Malinaw ang sinabi ng mga doktor. Makakapamuhay siya nang normal.
Bale, bulutong na ngayon ang leukemia?
Tanya, huwag kang tanga.
Sweetheart.
Siyempre, di 'yun bulutong.
Puwedeng di bumuti ang lagay.
Kaya ka pumapanig sa anak mo.
Walang pumapanig sa sinuman dito.
Sabi mo, e.
Hindi lang basta sabi.
Nasa will 'yun.
Anong will?
Ginawa ng tatay mo ilang linggo ang nakaraan para malinaw lahat.
Tanya.
Hugo.
Huwag ngayon, Sara.
Basahin ninyo nang kalmado sa mga kuwarto.
Napakahabang dokumento niyan,
at ayaw ko na ng pagtatalo, pakiusap.
Malinaw ba?
Malinaw na malinaw.
Pigilan mo ang paghinga mo.
Banayad mong igalaw ang hintuturo mo.
Hayaan mong gulatin ka ng putok.
Mahusay.
Ulit.
Mas mahusay. Kita mo? Madali lang.
Uy, Leo, di ba madalas, ang riple ay gamit
-sa pangangaso? -Huwag itutok sa 'kin.
Oo, okay, pasensiya na.
Gusto ni Monzer Al Asad ang Kalashnikovs.
20 taon na kaming magkakilala, parang kapamilya na.
Gustong-gusto niya ni Sara.
At dahil sinabi ko ang tungkol sa napalm, sabi niya, isama kita.
Wow, salamat.
-Bumaril ka na. -Okay.
Ulit. Putok.
Di mo kinokontrol ang paghinga mo.
Ganito. Atras.
Kailangan mo ng disiplina,
pagiging kalmado at matinding pasensiya.
-Sige na. -Naku!
-Huwag kalimutang huminga. -Okay.
Ayos. Isa pa.
Ang naiisip ko sa mga nagbebenta ng armas
ay mga nakipagsapalaran sa mga gubat at disyerto para makakuha ng armas.
Pero sabi ni Leo, naayos niya lahat nang di umaalis ng bahay.
O, bumiyahe nang first class
para bisitahin si Monzer Al Asad,
na maliban sa pagiging kaibigan ay pangunahing contact ni Leo
sa Middle Eastern na merkado.
TIMOG YEMEN
May access si Monzer sa lahat ng mga gerilyang Arab at Aprikano
na ang operasyon ay nasa ilalim ng proteksiyon ng Soviet Union.
Isang tapat na kliyenteng
kinontrol niya mula sa punong-himpilan niya sa Timog Yemen.
Welcome! Kumusta ka, kaibigan?
Pag kailangang makabenta ni Leo,
si Monzer lagi ang nakakahanap ng kustomer at pinaghahatian
nila 'yung komisyon.
Salamat sa magandang ugnayan ni Monzer sa Timog Yemen,
nagkaroon ng diplomatikong pasaporte si Leo at siya ang naging
kinatawan ng bansa sa pagbili at pagbebenta ng mga armas.
Di lang 'yan. Binigyan din siya ng access sa dokumentong ito,
na mukha lang simple,
pero nakatatak dito ang kaibahan ng manggagantso
at legal na tagabenta ng armas.
End-use certificate ang tawag,
at inilalabas ito ng mga bansa para patunayang ang bentahan
ay garantisado ng gobyerno.
Salamat sa dokumentong 'yun, legal na sa Timog Yemen
ang buong negosyo ni Leo Farad.
100 para sa susunod na order.
Kailangan natin ng mas maraming magasin.
Gamit ang certificate, nakabili si Leo ng Kalashnikovs
mula sa sa pabrika ng kaibigang si Kaspar sa Poland,
kung saan lahat ay puwede niyang makuha, mula sa kaunting Kalashnikovs
hanggang sa bultuhang anti-tank missiles.
Ikinakarga ko 'yung mga armas sa Poland sa barkong pa-Yemen,
pero ibinababa ko sila saanmang pantalan sa Mediterranean
na gusto ng bibili.
Bale, walang umaabot sa Yemen?
'Yung komisyon lang para sa paggamit ko sa end-use certificates nila.
Ipaghahain mo ba ako ng agahan o ano?
Alam ba ninyong dalawa?
Dahil ako ang panganay.
-Anong klaseng awtoridad 'yan? -'Yung wala ka!
Naiinis ka dahil di sa 'yo nakasalalay.
Dahil nakasalalay sa dalawang brats.
Iyan ang gusto ni Dad.
Ano'ng sinasabi mo?
Di ito ang will na sinulat ng ama ko.
Sara, mag-agahan na. Pag-usapan natin nang kalmado mamaya.
Siya na lang ang kakausapin ko.
Saan ka pupunta?
Mag-eempake. Pupunta ako sa Marbella.
Iyan mismo ang sinabi kong huwag mong gawin.
Di importante ang gagawin ko.
Na kina Hugo at Tanya ang mayorya para magdesisyon.
Iyan ang gusto mo, di ba?
Mga kapatid mo sila, Sara.
Kinumbinse mo si Dad na palitan ang will niya. Pakiusap.
Hindi, pantay lang kayo sa will na 'yun.
Ikaw ang pinakanakakaalam na tarantado ang mga kapatid ko.
Mga anak ko rin sila.
Kung gusto mo ng lehitimasyon, trabahuin mo.
Di mo 'yun mamamana.
Ano'ng ginagawa ko sa mga nakaraang taon?
Sino'ng pumipirma sa papeles?
Sino'ng katrabaho ni Dad?
Sino'ng naglaan ng mga oras at buwan sa kompanya?
Sino'ng nagdala ng nobyong gumawa ng napalm?
Kita mo, problema mo 'yan.
Tingin mo, ikaw ang pinakamatalino, pinakasibilisado,
pinakalahat.
At hindi ka nakikinig.
Nakikinig ako, siyempre.
Hindi ka nakikinig.
At tingin mo, kalakasan 'yan.
Pero hindi, mahal ko.
Kahinaan mo 'yan.
Kaya kung may diplomatikong pasaporte at end-use certificate ka,
lahat ay puwedeng maging middleman?
Hindi lahat. Kailangan meron kang contacts,
mahuhusay, ugnayan sa mga gobyerno, at higit sa lahat, pondo.
Pondo?
Di magbabayad ang kustomer hangga't wala sa kanya ang binili.
Pag may nangyari, kargo mo.
Kaya kailangang alam mo kung sino ang katrabaho mo,
kung sino'ng tagasuporta't kustomer mo.
PRIBADO - PARA SA PANGANGASO BAWAL PUMASOK ANG DI AWTORISADO
At na kay Monzer ang iyo.
Ibig sabihin, hayaan natin siyang patayin ang leon?
Welcome!
Kumusta ka, kaibigan?
Lagi akong masaya pag nakikita kita.
-Welcome. -Ikaw din.
Ano'ng dala mo para sa 'kin?
Gutom na lalaking mataas at mabilis ang lipad.
Kung di ka niya kakainin, bubuhatin ka niya.
Siya ang ibig kong sabihin.
Hello. Ako si Oskar, nobyo ni Sara.
Bale, ikaw si Mr. Napalm.
Oo. Masayang makilala ka, Mr. Monzer.
Tito ang itawag mo.
-Okay. -Parang pamangkin ko na si Sara.
Puro papuri sa 'yo si Leo.
-Siguradong eksaherasyon 'yan. -Hindi, hindi talaga.
Talaga?
Nagbibiro ako.
Palabiro siya.
Oo nga.
Niloloko mo ako.
Inimbitahan mo rin siya?
Malaki naman 'yung cake, kasya sa lahat.
Nagdala 'yan ng dalawang mambubutang sa bahay ko.
Leo...
Ang isa'y tinutukan ng baril ang anak ko.
-At magbabayad siya. -Talaga?
Sa takdang panahon.
Mawad?
Welcome.
Masaya akong dumating ka.
Ba't di ako pupunta. Negosyo ito, di ba?
At pagpatay sa mga leon.
Pag kasama ka, ewan kung ano'ng mas malala.
-Ano'ng nangyayari? -Makinig ka lang.
Isang napakaespesyal na araw nito.
Sinasabi mo sa 'kin?
Leo.
Mawad.
Kilala mo 'yung manugang niya?
Siyempre.
"Apoointment sa katawan mo sa Puerto Banus."
Napakaorihinal.
Inimbitahan mo rin ang CIA?
Kabaliktaran. Siya ang nag-imbita sa atin.
Hello!
-Leo. -Tagal nating di nagkita.
Masayang makita ka.
Mawad.
-Masayang makita ka ulit. -Kumusta ang biyahe?
At biglang, nandoon na ako,
napapaligiran ng mga tagabenta ng armas mula sa parehong panig,
mga sosyalista at kapitalista.
Nakikihalubilo sa dalawa nilang pinakamalaking sponsors,
ang Monzer at ang CIA.
Di ako imbitadong makipag-inuman sa kanila,
pero gagawa ng ingay 'yung summit.
Di ako magsasabi ng mga ideolohiya.
Lahat ay puwedeng mag-isip ng gusto nila,
at pamilyar naman tayo sa lahat.
Masyadong pamilyar.
Ang importante, lahat tayo ay nandito,
nakaupo sa iisang mesa para pag-usapan ang mga praktikal na bagay,
ibig sabihin, negosyo.
Inaasahan kong iiwan muna ng lahat ang politika nila.
-Ganyan ako lagi. -Ayos.
Leo?
Nasa iyo ang buong atensiyon ko.
Nicaragua.
Paiigtingin ng gobyerno ko ang suporta sa Contras.
Kailangan nila ng mga armas. Pero di ang atin. 'Yung mala-Soviet.
Gina... Katrabaho ko ang Cubans...
Walang politika, Leo.
Negosyo ito.
Pag nalaman nilang kahalubilo ko ang CIA, mawawalan ako ng kustomer.
Walang makakaalam, Leo.
Minsan lang ito,
at lahat tayo ay kakampi, di lang ikaw.
Pag nalaman ng contact ko sa KGB,
lagot ako.
Maging sulit dapat.
Malaki ang ibabayad sa 'yo...
Para kayong dalawa ni Monzer ay makapagpondo
sa mga hilig ninyong rebolusyong Aprikano.
At di na lang kargahan ang Contras ng sarili mong mga riple?
Di puwede. Nagpasa ng ban ang Kongreso.
Sa mga ripleng Russian,
magmumukhang nakuha sila ng Contras sa mga Komunista.
Wala akong sertipikasyon para matawid ang Atlantic nang may armas.
Wala sa ruta ko 'yan.
Gamitin mo ang Yemen cover para makasakay pa-Algeciras.
Mag-iisyu kami ng Honduran certificate para makatawid ka.
Bale...
Kung kay Leo ang Nicaraguan deal na ito, ano ang akin?
Iran.
Ano?
Bebentahan mo sila ng mga parte para sa F-14s nila,
kailangan 'yun para sa gera laban sa Iraq.
Gagamitin ang pera pampondo sa mga armas para sa Contras.
Iranian ayatollahs na nagpopondo para sa pagbagsak ng komunismo sa Nicaragua.
Nababaliw na kayo.
Lahat ng ito'y sobrang maselan.
Ilang taon akong nagbenta ng mga armas kay Saddam Hussein.
Isa sa mga paborito kong kustomer ang sandatahang Iraqi.
-Ano'ng problema? -Kasi...
Isipan na lang pag nalaman nilang nagsusuplay din ako sa Iran.
Mawad...
Lahat tayo'y sumusugal dito.
Pag nalaman ng KGB...
Di hamak na mas malala si Saddam Hussein kaysa sa KGB.
Pag nagsuplay ako sa Iran, ang kaaway niya,
traydor ako.
Pumapatay siya ng mga tao.
Walang makakaalam, Mawad. Tagong operasyon ito.
Kailangan ko ng kasiguraduhan.
Ako ang kasiguraduhan mo.
Pag may nakalabas dito, lagot tayong lahat.
Mga ginoo, heto na ang pinakamalaking komisyon sa buong buhay ninyo.
Ang hinihingi ko lang, isantabi
ang kawalan ng tiwala,
pagdududa,
at maging magkakampi tayo.
Dahil kung di ninyo pansin,
may balita ako sa inyo...
Nagbabago ang mundo.
Kailangan ang kooperasyon natin.
-Para sa kapayapaan. -Kampay.
Diyos ko. Salbahe!
Kumusta ang gym?
Ayos naman.
Ayos.
Masaya ako.
Dinig ko, napakasaya ni Sara para sa 'yo.
Ang hindi ko alam ay kung
dinala ka sa Marbella para turuang mag-aerobics,
para bantayan ang tarantadong kapatid niya,
o para gamitin ka sa negosyo niya.
Magandang tanong iyan. Tanungin mo siya.
Baka kaya mo 'yung tatlo.
Kahanga-hanga 'yan.
Bagong kanta?
Di ka ba pupunta sa Marbella?
Alam mong pabigla-bigla ako.
Nadadala ako at minsan, pumapalya ako.
Oo, naiintindihan kita.
Talaga?
Magkano ang parte ko?
Ano?
Para suportahan kita.
Tanya, di ito tungkol sa pagbili ng suporta mo.
Tungkol ito sa pagdedesisyon natin kung ano'ng makabubuti sa pamilya.
Tama. At paano kung gusto kitang bentahan ng suporta ko?
At ba't mo gagawin 'yan?
Dahil wala akong pakialam.
Wala akong pakialam sa mga armas, gera...
-Tanya, makinig ka. -Ayoko, Sara.
Sa musika lang ako may pakialam. 'Yun lang.
Kaya nagkalkula ako.
-Talaga? -Oo.
'Yung bayad sa mang-aawit,
pangpromo sa mga tour at pagre-record ng bebentang album.
90 milyong pesetas ang suma total.
Siyamnapung milyong katumbas ng limang taon ng suporta.
Barya lang 'yan
kumpara sa kinita ni Dad sa limang taong 'yun.
Magbayad ako para sa karera mo?
Hindi, gusto kong magbayad ka para sa launch.
Ayos.
At pag pumalya?
Isa pang 90 milyon para sa relaunch.
-Di 'yun papalya. -O baka pumalya.
Di ka magaling na mang-aawit para sa mga tao.
Baka iniisip ni Hugo na napakagaling ko.
Bina-blackmail mo ako?
Lahat tayo'y lumalaban lang.
Heto ang alok ko.
-Pakinggan natin. -Sagot ko ang gastos sa demo,
dadalhin natin sa record company,
at pag inilunsad ka, partners na tayo at mag-invest tayo sa advertising.
-Ayoko ng anumang pabor. -Di 'yan pabor.
Tingin ko, pabor.
Idiretso mo na sa 90 milyon, puwede?
Di magdadalawang-isip si Hugo.
Tanya...
Dahil di nag-iisip si Hugo.
Gusto mo talagang mapasakamay niya?
Ikaw ang bahala.
Hi.
Nakagugulat na pagkatalo, pagkatalo ng Atletico de Madrid
nang dalawang goals sa zero.
Isang tapik sa Atletico de Madrid para...
-Okay, ito na. Numero 12. -Kuha mo.
Magkano?
2,500 pesetas.
"Mofli."
Mas mainam, naku.
Ano na?
Suwerte ka.
Kung tumawag ka kagabi, baka wala kang napala.
Di ko planong pumunta sa Madrid, pero may nangyari.
Pinoproseso na nila.
Gusto mo ba ng beer?
-Mas gusto ko ang rum. -Okay.
-Maghintay ka sa likod. -Okay.
Kumusta ka, Dani?
Okay naman. Ikaw?
Okay naman.
Naglagay ako ng Coca-Cola dahil malakas ito.
Salamat.
Narinig mo ang ukol sa koalas?
Tama na, Dani, buong gabi na 'yan.
-Ano? -Gusto nila ng orgies.
Mga koala?
Huwag mo siyang pakinggan.
Baliw siya.
Hindi, hindi, hindi.
Nagsasaliksik sila.
Mga Australian na siyentipikong mula sa University of Queensland.
Oo nga.
Alam mo ang paborito nilang orgy?
-Ano? -'Yung lesbian.
-Hindi halata. -Oo nga, di ba?
Hugo. May naghahanap sa 'yo.
Ano'ng ginagawa mo rito?
Tingin mo, di ko alam?
Tatlong taon ka nang bumibili ng coke sa baliw na 'yun.
Nasa kanya ang kustodiya sa anak niya dahil impormante siya ng pulis.
Di ko alam ang sinasabi mo.
Sinabi ni Komisyoner Lopera kay Dad.
Gaya ng alam mo, liban sa kanser ni Dad,
alam ko ang lahat sa pamilyang ito.
Ano'ng gusto mo?
Tulungan ka.
Inilabas na nila.
Maraming beses mo na itong nagawa?
Oo, marami na.
Hindi, okay lang.
Wala rin akong tatay, gaya mo.
Alam ko ang pakiramdam ng walang pakialam, gutom, ambisyoso.
Pero?
Walang mga pero.
Ang ulila ay laging mas malaya, mas malambot.
Para sa 'kin, isa kang blangkong pahina.
Malinis, wala pang sulat.
Di ko 'yan naisip.
Gusto ko 'yan.
Kailangan mong magtiwala.
At higit sa lahat, maging tapat.
Kay Sara ba?
Hindi, di si Sara ang tinutukoy ko.
Pagiging tapat sa pamilya ang sinasabi ko.
Katapatan ang tinutukoy ko.
Gaya ng meron ako kay Monzer, sa mga tao ko.
Para sa kanila, gumagawa ng ayaw ko
o umiinom ng whiskey kasama ang gaya ni Mawad.
Naiintindihan mo?
Oo.
Dahil naloko na ang mundo
at napakakalat, napakagulo na.
Pero pag tapat ka,
lahat ay umaayon sa dapat.
Iyan ang unang batas, batas na magliligtas sa iyo sa pagkalito.
Leo...
Sinabi sa 'king may kanser ka.
Kumusta ka?
Isandaang taon ako mabubuhay.
Buwisit.
Di ka ba takot?
Alam mo?
Sa Tibet, may tradisyon ang mga monghe
ng pagpipinta gamit ang mga butil ng buhangin.
May kulay.
Ang ganda.
Inaabot sila ng lima, 10 o 15 taon para maipuwesto ang bawat butil.
Napakametikuloso nila.
Sa araw na matapos sila, sa huling butil ng buhangin na ilalagay nila,
alam mo ang ginagawa nila?
Iniihipan nila ang pinta
at nawawala ito.
Ba't nila 'yun ginagawa?
Para ipakitang walang panghabambuhay at di tayo puwedeng humugpong sa anuman.
Tingin ko, tanga ang mga mongheng Tibetan.
Sa 20 taon,
ipinupuwesto ko'ng mga butil ko ng buhangin.
Mga butil ng Farad.
At di ko hahayaang may umihip dito.
Kaya kailangan ko ng matibay na pamilya.
Malinaw ba?
-Hugo... -Wala kang naiintindihan.
Ano'ng di ko naiintindihan?
Tingin mo, pag namatay si Dad, puwede kang basta umalis
at magmana ng lahat na gaya ng sa dry cleaner.
Hugo, inaalok kita.
Iyan nga ang problema, Sara.
Tingin mo, ako o si Tanya ang problema.
Si Tito Monzer ang problema.
Siya ang nagbibigay ng kontrata,
nag-aabot ng mga sertipikasyon at tumitiyak sa lahat.
At nakabibilib na tao si Tito Monzer, di ba?
-Mabait, sensitibo, patas. -Oo.
Pero isa rin siyang tradisyonal na Arab
na may tatlong asawang kailanman sa buhay niya'y
nakasalo niyang kumain sa mesang kasama si Mom.
Kaya nagtataka ako kung paano mo naiisip, bilang babae,
na kaya mo makipagnegosasyon kay Tito Monzer.
Kita mo ba ang sarili mo sa Jordan, nakikipagkasundo sa Al-Fatah?
O sa mga Yemeni?
O sa mga Tunisian?
Sino'ng nagsabing mag-isa lang ako?
Ang boyfriend mo, Sara, ay di Farad.
Heto na.
Buwisit.
Natamaan ba natin?
Di ko alam.
Baka nasugatan.
Hintayin mo ako rito.
Ano'ng gagawin mo?
-Titingnan ko. -Okay.
Leo!
Buwisit. Leo!
Buwisit.
Ngayon na. Putok.
Gawin mo na.
-Wala akong bala. -Heto.
Sa huli, di ko napatay ang leon.
Di si Leo ang kalaban ko.
Kundi ang palyadong parte ng pamilya Farad.
'Yung parteng nakita ako bilang banta.
Pinag-isipan ko ito, at tingin ko, ito ang pinakamaiging desisyon.
Perpekto si Oskar.
Sige, guys, sali lang sa litrato!
Gusto siya ng lahat, determinado siya
at may enerhiyang gustong-gusto ko.
At kahit pa posible kong magustuhan ang lalaking may Algerian na dugo,
di tayo mapapahusay o mapapalakas niyan.
Ang importante ay
siya ang asawang gusto ng anak ko
at ang kapatid na kailangan ng pamilyang ito.
-Magkampay tayo para sa pag-ibig. -Sa pag-ibig.
Para sa pag-ibig.
Kaya sa halip na patay na leon bilang tropeo, naikasal ako.
Tingin ko, dahil sa desisyong iyan, ipipilit ni Leo ang order ng pamilya.
Ang awtoridad.
Pero sa Farads, isa lang ang maaasahan...
Di mo malalaman kung anong klaseng gera ang dadating sa 'yo.
Ang pagsasalin ng subtitle ay ginawa ni: Mary Antonette M. Ramos
Mapanlikhang Superbisor Erika Ivene Verder-Columna